Document ID: 31992R3339

NEUVOSTON ASETUS (ETY) N:o 3339/92,
annettu 16 päivänä marraskuuta 1992,
humala-alan tuottajille myönnettävän tuen vahvistamisesta vuoden 1991 sadolle
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (), ja erityisesti sen 12 artiklan 7 kohdan,
ottaa huomioon komission ehdotuksen,
ottaa huomioon Euroopan parlamentin lausunnon (),
sekä katsoo, että
asetuksen (ETY) N:o 1696/71 12 artiklassa säädetään mahdollisuudesta myöntää humalantuottajille tukea, jotta he saisivat kohtuulliset tulot; tämän tuen suuruus vahvistetaan hehtaaria kohden ja eritellään lajikeryhmittäin ottaen huomioon täydessä tuotannossa olevilta viljelyaloilta saadut keskimääräiset tulot verrattuna edellisistä sadoista saatuihin keskimääräisiin tuloihin sekä markkinatilanteen ja kustannuskehityksen,
kyseisen asetuksen 12 a artiklassa säädetään mahdollisuudesta myöntää tuottajille tukea koekantojen viljelyyn käytettäville aloille uusien lajikkeiden käyttöönoton helpottamiseksi, ja
vuoden 1991 sadon tuloksista käy ilmi, että on tarpeen vahvistaa tuki yhteisössä viljellyille lajikeryhmille; tuottajatukea on myönnettävä samoin koekantojen viljelyyn käytettäville aloille,
ON ANTANUT TÄMÄN ASETUKSEN:
1 artikla
1. Yhteisön humalantuottajille myönnetään tukea vuoden 1991 sadolle liitteeseen merkityistä lajikeryhmistä ja koekannoista.
2. Tuen suuruus vahvistetaan liitteessä olevalle tasolle.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 1992.

Labels: 17
19